Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 163/13/4403	Nitra, 11.8.2015
EEČ : 2-32-165-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 11.8.2015, spisová značka 1 Pv 163/13/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Nitra zo dňa 11.8.2015, spisová značka 1 Pv 163/13/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry Nitra uznesením vydaným pod spisovou  značkou 1 Pv 163/13/4403 dňa 11.4.2014, právoplatným dňa 23.4.2014 podľa § 216 odsek 1 Trestného poriadku podmienečne zastavil trestné stíhanie, vedené proti obvinenému XXXXX, stíhanému pre pokus prečinu ublíženia na zdraví podľa  § 14 odsek 1 k § 156 odsek 1 Trestného zákona, na skutkovom základe uvedenom vo výrokovej časti tohto uznesenia. 
  Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
  Vzhľadom k uplynutiu skúšobnej doby v trvaní 1 rok bolo u obvineného XXXXX skúmané, či splnil podmienky pre postup podľa § 217 odsek 1 Trestného poriadku, pričom vykonaným šetrením bolo zistené, že obvinený XXXXX nebol v skúšobnej dobe podmienečného zastavenia trestného stíhania súdne trestaný.
  Obvinený XXXXX bol v skúšobnej dobe podmienečného zastavenia trestného stíhania postihnutý priestupkovo, ale len za jeden priestupok podľa zákona č. 377/2004 Z.z. ochrane nefajčiarov a o zmene a doplnení niektorých zákonov v znení neskorších predpisov.  
  V mieste trvalého bydliska má obvinený XXXXX dobrú povesť.      
  V súvislosti s náhradou spôsobenej škody nebola obvinenému XXXXX uložená povinnosť nahradiť spôsobenú škodu podľa § 216 odsek 3 Trestného poriadku, pretože poškodená XXXXX si voči XXXXX z dôvodu toho, že jej nevznikla v súvislosti s konaním obvineného žiadna škoda, neuplatnila nárok na náhradu škody spôsobenej trestným činom a daného práva sa vzdala. 
  Zároveň tiež neboli obvinenému XXXXX v súvislosti s podmienečným zastavením trestného stíhania uložené žiadne primerané obmedzenia podľa § 216 odsek 4 Trestného poriadku.
  Vyhodnotiac vyššie uvedené skutočnosti som dospel k záveru, že u obvineného XXXXX sú splnené podmienky pre postup podľa § 217 odsek 1 Trestného poriadku a preto som rozhodol tak, ako je to uvedené vo výrokovej časti tohto uznesenia.

Poučenie:
Poučenie: Proti tomuto uzneseniu je prípustná sťažnosť, ktorú 
          možno podať do 3 dní odo dňa jeho doručenia, na 
          Krajskú prokuratúru v Nitre, cestou tunajšej 
          okresnej prokuratúry.
          Sťažnosť má odkladný účinok. (§ 217 odsek 3 
          Trestného poriadku)
          Právoplatnosťou tohto uznesenia nastávajú účinky 
          zastavenia trestného stíhania. 
          (§ 217 odsek 4 Trestného poriadku)

JUDr. Attila Bari
prokurátor